**Școala ca poveste**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știi ce-i copilăria

ce fel de școler mai ești

hai că m-apucă furia

și n-am vreme de povești

Ce fel de școler mai ești

mama nu te-a învățat

n-ai în traistă alte vești

doar atât viața la sat

Mama nu te-a învățat

hai că mă-ncinge furia

și-ai s-ajungi copil ratat

nu știi ce-i copilăria

Alt-fel de școler tu ești

la țâță ai supt povești

Costel Zăgan, CEZEISME II